
L E G E

privind punerea în aplicare a Codului penal al Republicii Moldova


Parlamentul adoptă prezenta lege organică.


Art.1. –  Codul penal al Republicii Moldova nr.985-XV din 18 aprilie 2002 intră în vigoare la 1 octombrie 2002.


Art.2 – La data intrării în vigoare a Codului penal al Republicii Moldova:

          a)  Codul penal aprobat prin Legea R.S.S. Moldoveneşti din 24 martie 1961 (Veştile Sovietului Suprem al R.S.S. Moldoveneşti, 1961, nr.10, art.41), cu modificările ulterioare, se abrogă;


b) actele normative adoptate pînă la punerea lui în aplicare se aplică în măsura în care nu contravin  prevederilor acestuia.


Art.3 – (1) Avînd în vedere faptul că, în conformitate cu art.10 din Codul penal al Republicii Moldova, efectul retroactiv al legii penale nu numai că înlătură caracterul infracţional al faptei ori uşurează pedeapsa de bază sau cea complementară, dar şi în alt mod ameliorează situaţia persoanei ce a comis infracţiunea, sentinţele instanţelor de judecată şi alte acte privind aplicarea măsurilor cu caracter juridico-penal, pronunţate pînă la 1 octombrie 2002, vor fi revizuite.


(2) Revizuirea sentinţelor şi a altor acte judecătoreşti pronunţate anterior se va efectua de judecătorul instanţei de  judecată care a pronunţat sentinţa sau al instanţei de judecată de la locul executării de către condamnat a pedepsei.


Art.4. –  (1) Toate cauzele penale pornite în baza faptelor care, în conformitate cu Codul penal al Republicii Moldova, nu se consideră infracţiuni se sistează după cum urmează(

a) de către organele de urmărire penală – în privinţa persoanelor ale căror dosare se află în procedura acestor organe(

b) de către instanţele de judecată respective – în privinţa persoanelor ale căror dosare au fost puse pe rol(

c) de către instanţele de apel şi de recurs – în privinţa persoanelor sentinţele  asupra cărora nu sînt definitive.


(2) Sentinţele definitive în privinţa persoanelor condamnate pentru faptele care, conform Codului penal al Republicii Moldova, nu se consideră infracţiuni  nu se execută, iar persoanele respective se consideră fără antecedente penale.


Art.5. – Prevederile Codului penal al Republicii Moldova privind pedepsele în formă de muncă neremunerată în folosul comunităţii şi arest intră în vigoare pe măsura creării  condiţiilor necesare pentru executarea acestor categorii de pedepse, dar nu mai tîrziu de 1 octombrie 2003.


Art.6. – Persoanele cărora li s-a aplicat pedeapsa sub formă de destituire din funcţie, de mustrare publică sau de decădere din drepturile părinteşti se liberează de executarea pedepsei cu stingerea antecedentelor penale.


Art.7. – Persoanele condamnate la închisoare continuă să execute pedeapsa, pînă la organizarea penitenciarelor prevăzute la art.72 din Codul penal al Republicii Moldova, după cum urmează(

a) în colonii-aşezări – pînă la organizarea penitenciarelor de tip deschis(

b) în colonii cu regim comun şi înăsprit – pînă la organizarea penitenciarelor de tip semiînchis(

c) în colonii cu regim riguros şi special, precum şi în închisori – pînă la organizarea penitenciarelor de tip închis(

d) în colonii de educare prin muncă – pînă la organizarea penitenciarelor pentru minori.


Art.8. – Guvernul, în termen de 3 luni(

va prezenta Parlamentului propuneri pentru aducerea legislaţiei în vigoare în concordanţă cu dispoziţiile Codului penal al Republicii Moldova(

va aduce actele sale normative în concordanţă cu dispoziţiile Codului penal al Republicii Moldova(

va asigura revizuirea şi abrogarea de către ministere şi departamente a actelor lor normative ce contravin Codului penal al Republicii Moldova(

va asigura elaborarea actelor normative care vor reglementa aplicarea Codului penal al Republicii Moldova.

